Държавен вестник, бр. 6, 2017 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  6
застрахования обект (абандон), се приспадат 
от резерва за предстоящи плащания, като се 
оценяват предпазливо. Когато размерът на 
тези суми е значителен, те се посочват в по­
яснителните бележки към финансовия отчет.
(7) Когато обезщетението за вреда тряб­
ва да бъде изплатено във вид на анюитет, 
сумите, които трябва да бъдат заделени за 
тази цел, се изчисляват според признати 
актюерски методи.
(8) Забраняват се скритите намаления 
или сконтиране в резултат на определяне 
на настоящата стойност на претенции, ко­
ито се очаква да бъдат платени в бъдеще, 
на по-висока стойност или осъществено по 
друг начин.
(9) Резервът за предстоящи плащания, 
образуван от застраховател или презастрахо­
вател, извършващ дейност по застраховки по 
раздел II от приложение № 1 от Кодекса за 
застраховането, може да се дисконтира след 
одобрение от заместник-председателя, като 
се вземе предвид очакваният инвестиционен 
доход и ако са налице следните условия:
1. очакваният среден срок за изплащане 
на претенциите е най-малко 4 години след 
края на отчетния период;
2. застрахователят или презастрахователят 
разполагат с достатъчно представителни и 
надеждни данни за изграждане на достове­
рен модел на уреждането на претенции във 
времето;
3. използваният процент на дисконтиране 
не може да бъде по-висок от една от двете 
стойности, както следва:
а) реализираната средна годишна доходност 
от активите за покритие на техническите 
резерви за последните 5 години;
б) реализираната годишна доходност на 
активите за покритие на техническите резерви 
през предходната година.
(10) Претенциите по застрахователни или 
презастрахователни договори, предявени по 
съдебен ред, по които има произнасяне на 
съда, се включват в резерва с пълния размер 
на уважената претенция, в т. ч. за присъдените 
лихви и разноски.
(11) Претенциите по застрахователни или 
презастрахователни договори, предявени по 
съдебен ред, за които дружеството е уведо­
мено и по които няма произнасяне на съда 
или които са били отхвърлени на предходна 
инстанция, преди решението да е влязло в 
сила, се включват в резерва, като цената на 
исковете заедно с дължимите лихви и извест­
ните разноски по делата може да се коригират 
с коефициент.
(12) Коефициентът по ал. 11 се изчислява 
ежегодно към 31 декември от всеки застра­
ховател, съответно презастраховател, като 
стойността му не може да бъде по-ниска от 
отношението между:
1. уважения размер на исковете по съдебно 
предявени претенции по т. 2, в това число и 
размера на съдебните спогодби и споразумения, 
в резултат на които се прекратява съдебното 
производство през предходните три години (в 
т. ч. за главница, лихва и разноски), и
2. общия размер на предявените претенции 
по искови молби, по които са били постановени 
влезли в сила решения и са били постигнати 
съдебни спогодби.
(13) Коефициентът по ал. 11 се изчислява 
по класовете застраховки. По застраховките по 
раздел II, буква А, т. 10.1 от приложение № 1 
към Кодекса за застраховането се изчислява 
отделно за имуществени и неимуществени 
вреди.
(14) Към документите и в сроковете по 
чл. 126, ал. 1, т. 2 от Кодекса за застрахова­
нето дружествата представят стойностите на 
използваните коефициенти по видове застра­
ховки и справка, съдържаща информация за:
1. съдебните решения и съдебните спогодби 
по дела по застрахователни или презастрахо­
вателни претенции, които са влезли в сила в 
тригодишния период преди датата на предста­
вяне на справката, и размера на присъдената 
или договорената сума (в т. ч. за главница, 
лихви и разноски), и
2. исковите молби, във връзка с които са 
били произнесени влезлите в сила съдебни 
решения или са били постигнати съдебните 
спогодби, и размера на предявените претенции 
(в т. ч. за главница, лихви и съдебни разноски).
(15) Коефициентът се прилага за една фи­
нансова година, като за всяка следваща се 
преизчислява на база предходен тригодишен 
период.
(16) Размерът на резерва за предстоящи 
плащания в животозастраховането е равен 
на сумите, дължими на застрахованите/
ползващите се лица, увеличени с разходите 
за уреждане на претенциите. Той включва 
резерва за възникнали, но непредявени пре­
тенции. Резервът за предявени, но неизплатени 
претенции включва и неизплатените задъл­
жения с настъпил падеж по застраховки по 
раздел I от приложение № 1 от Кодекса за 
застраховането. Сумите по изречение първо 
се показват в статия В.4 на пасива на отчета 
за финансовото състояние. 
Резерв за възникнали, но непредявени претенции
Чл. 91. (1) В резерва за предстоящи пла­
щания се вземат предвид и възникналите, 
но непредявени претенции към датата на 
приключване на отчета за финансовото със­
тояние; размерът на резерва за възникнали, 
но непредявени претенции се определя с оглед 
на миналия опит с броя и размера на претен­
циите, предявени след датата на приключване 
на отчета за финансовото състояние.